Al het hy drome gehad om ‘n vlieënier te word en oorsee te werk, is hy die gelukkigste op die plaas waar hy resultate kan sien van fyn beplanning en bestuur.
Hy is baie positief oor die boerdery en geniet die vryheid van die plaaslewe. "Die lekkerste vir my is om in die oggend op te staan en uit te kyk oor die plaas en die natuurskoon te bewonder. Ek sal nie heeldag in ‘n kantoor kan sit en werk nie,”sê hy.
"Om so na aan die natuur te leef, sien jy God se Hand in als. Jy besef net hoe afhanklik ons van Hom is en hoe ons daagliks geseën word.”